Document ID: 32004R2088

A BIZOTTSÁG 2088/2004/EK RENDELETE
(2004. december 7.)
a 2497/2001/EK bizottsági rendeletnek és a 2597/2001/EK bizottsági rendeletnek a Horvátországból származó egyes halak és halászati termékek, illetve a Horvátországból, Macedónia Volt Jugoszláv Köztársaságból és Szlovéniából származó egyes borok vámkontingenseinek tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmányra (1) és különösen annak 57. cikkének (2) bekezdésére,
tekintettel az egyrészről az Európai Közösségek és azok tagállamai, másrészről a Horvát Köztársaság közötti stabilizációs és társulási megállapodás, valamint az Európai Közösség és a Horvát Köztársaság közötti ideiglenes megállapodás alkalmazására vonatkozó egyes eljárásokról szóló, 2001. november 19-i 2248/2001/EK tanácsi rendeletre (2) és különösen annak 7. cikkére,
tekintettel az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodás, valamint az Európai Közösség és Macedónia Volt Jugoszláv Köztársaság között létrejött ideiglenes megállapodás alkalmazására vonatkozó egyes eljárásokról szóló, 2002. január 21-i 153/2002/EK tanácsi rendeletre (3) és különösen annak 7. cikkére,
mivel:
(1)
A 2004. október 11-i 2004/778/EK határozatával (4) a Tanács megkötötte a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Unióhoz történt csatlakozása figyelembe vétele érdekében az egyrészről az Európai Közösség, másrészről a Horvát Köztársaság között létrejött, a kereskedelemmel és a kereskedelemmel összefüggő ügyekről szóló ideiglenes megállapodáshoz csatolt jegyzőkönyvet (a továbbiakban: „a bővítési jegyzőkönyv”). A bővítési jegyzőkönyvet ideiglenesen 2004. május 1-ji hatállyal kell alkalmazni.
(2)
A 2004. november 22-i határozatával (5) a Tanács felhatalmazást adott a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Unióhoz történt csatlakozása figyelembe vétele érdekében az egyrészről az Európai Közösségek és azok tagállamai, másrészről Macedónia Volt Jugoszláv Köztársaság közötti stabilizációs és társulási megállapodáshoz csatolt - jegyzőkönyv (a továbbiakban: „bővítési jegyzőkönyv”) aláírására és elrendelte annak 2004. május 1-től történő ideiglenes alkalmazását.
(3)
Mindkét bővítési jegyzőkönyv új vámkontingenseket határoz meg, illetve változtatásokat eszközöl a meglévő - a Horvát Köztársaságból származó egyes halakra és halászati termékekre vonatkozó közösségi vámkontingensek megnyitásáról és kezeléséről szóló, 2001. december 19-i 2497/2001/EK bizottsági rendelettel (6) és a Horvát Köztársaságból, Macedónia Volt Jugoszláv Köztársaságból és a Szlovén Köztársaságból származó bizonyos borokra vonatkozóan közösségi vámkontingensek megnyitásáról és kezeléséről szóló, 2001. december 28-i 2597/2001/EK bizottsági rendelettel (7) meghatározott - vámkontingensekben.
(4)
A bővítési jegyzőkönyvekben meghatározott új vámkontingensek bevezetéséhez és a meglévő vámkontingensek megváltoztatásához szükséges a 2497/2001/EK rendelet és a 2597/2001/EK rendelet módosítása.
(5)
A 2004. évre az új vámkontingensek mennyiségét és a meglévő vámkontingensek mennyiségének növelését a bővítési jegyzőkönyvekben meghatározott alapmennyiségek arányosításával kell kiszámítani, figyelembe véve a 2004. május 1. előtt eltelt időszakot.
(6)
Egyes meglévő, a 2497/2001/EK rendeletben, illetve a 2597/200l/EK rendeletben előírt vámkontingensek kezelésének megkönnyítése érdekében az ezeknek a kontingenseknek a keretében behozott mennyiségeket figyelembe kell venni az e rendelettel módosított 2497/2001/EK, illetve 2597/2001/EK rendeleteknek megfelelően megnyitott vámkontingensek megterhelésekor.
(7)
Szlovéniának az Európai Unióhoz való csatlakozását követően az ebből a tagállamból származó boroknak a 2597/2001/EK rendeletben meghatározott vámkontingensei hatályukat vesztik. Az ezekre a kontingensekre történő utalásokat ezért törölni kell.
(8)
Mivel a bővítési jegyzőkönyveket 2004. május 1-jétől kell alkalmazni, ezt a rendeletet ugyanettől az időponttól kell alkalmazni és minél előbb hatályba kell léptetni.
(9)
Az ebben a rendeletben előírt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
A 2497/2001/EK rendelet mellékletét az ennek a rendeletnek az I. mellékletében szereplő szöveg váltja fel.
2. cikk
A 2597/2001/EK rendelet a következőképpen módosul:
1.
A rendelet címének helyébe a következő cím lép:
2.
Az 1. cikk helyébe a következő szöveg lép:
„1. cikk
(1) Ha a Horvát Köztársaságból vagy Macedónia Volt Jugoszláv Köztársaságból származó, a mellékletben felsorolt borok szabad forgalomba bocsátásra kerülnek a Közösségben, a mellékletben meghatározott közösségi vámkontingensek keretén belül, és az e rendeletben meghatározott előírásokkal összhangban vámkedvezményre jogosultak.
(2) Ha az érintett országok bármelyike exporttámogatást fizet a vonatkozó termékekre, a 2001/919/EK, 2001/918/EK és a 2001/916/EK határozatokkal létrehozott kiegészítő jegyzőkönyvekben (a továbbiakban: »borról szóló kiegészítő jegyzőkönyvek«) megadott vámkontingenseken belüli vámkedvezményt annak az országnak a tekintetében átmenetileg meg kell szüntetni.”
3.
A 3. cikk helyébe a következő szöveg lép:
„3. cikk
A borról szóló kiegészítő jegyzőkönyvek I. melléklete 5. a) pontjában meghatározott feltételeket nem érintve, az 1. cikk (1) bekezdésében említett közösségi vámkontingenseken belüli borbehozatalra alkalmazni kell
-
az Európai Közösség és a Horvát Köztársaság közötti ideiglenes megállapodáshoz,
-
az egyrészről az Európai Közösségek és azok tagállamai, másrészről a Horvát Köztársaság közötti stabilizációs és társulási megállapodáshoz, illetve
-
az egyrészről az Európai Közösségek és azok tagállamai, másrészről Macedónia Volt Jugoszláv Köztársaság közötti stabilizációs és társulási megállapodáshoz csatolt, a származó termék fogalmának meghatározásáról és az igazgatási együttműködés módszereiről szóló vonatkozó jegyzőkönyvek rendelkezéseit.”
4.
Az 5. cikk helyébe a következő szöveg lép:
„5. cikk
(1) A Horvátországból származó, a melléklet I. részében említett, 09.1588 rendelési szám alatti borok egyedi vámkontingenseit minden évben meg kell növelni.
(2) Az (1) bekezdésben említett éves növelés csak akkor alkalmazható, ha az előző évben megnyitott vonatkozó mennyiségnek legalább 80 %-át felhasználták.
A Bizottság minden évben felülvizsgálja a felhasznált mennyiségeket, és megfelelő rendelkezéseket fogad el a Horvátországra vonatkozó mennyiségek szükséges módosításának végrehajtására vonatkozóan.”
5.
A rendelet mellékletét az e rendelet II. mellékletében szereplő szöveg váltja fel.
3. cikk
A 2497/2001/EK rendelet, illetve a 2597/2001/EK rendelet alapján a 09.1581, 09.1582, 09.1583, 09.1584, 09.1585, 09.1586, 09.1588, 09.1589, 09.1558 és 09.1559 tételszámú vámkontingenseken belül 2004. január 1-je óta a Közösségben szabad forgalomba bocsátott mennyiségeket ennek a rendeletnek a hatálybalépésekor az e rendelettel módosított 2497/2001/EK, illetve 2597/2001/EK rendeletek mellékletében meghatározott megfelelő vámkontingensek tekintetében figyelembe kell venni.
4. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2004. május 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 7-én.

Labels: 3
17
18
6